Súradnice: 42°41′34″S 23°19′01″V﻿ / ﻿42,6928676°S 23,316971°V﻿ / 42.6928676; 23.316971

**Prvý evanjelický kostol** (bulh. Първа евангелска църква – *Părva evangelska cărkva*), prípadne **Prvý evanjelický kongregačný kostol** (bulh. Първа евангелска съборна църква – *Părva evangelska săborna cărkva*), alebo len **Evanjelický kostol** (bulh. Евангелска църква – *Evangelska cărkva*), je evanjelický kostol z konca 19. storočia nachádzajúci sa v centrálnej časti mesta Sofia v oblasti Sofia v západnom Bulharsku. Kultúrna pamiatka miestneho významu. Kostol je hlavným kostolom *Únie evanjelických kongregačných cirkví v Bulharsku*, ktorá vznikla v roku 1888.

Lokalita
--------

Budova leží v centrálnej časti mesta Sofia v rajóne Triadica (bulh. Триадица) na ulici Solunska (bulh. улица „Солунска") č. 49.

Dejiny
------

Počiatky evanjelickej cirkvi v Sofii siahajú do roku 1864. Prvú sofijskú evanjelickú farnosť vtedy založili dvaja synovia pravoslávneho popa Todora, Georgi a Michail spolu so svojimi manželkami a deťmi, potom čo prijali myšlienky protestantských misionárov, ktorí do Sofie kázať o evanjelickej cirkvi v rokoch 1862 – 1863.

Pozemok na výstavbu chrámu bol sofijskou evanjelickou farnosťou zakúpený na konci 80. rokov 19. storočia. Výstavba chrámu sa začala v roku 1888 a trvala jedenásť mesiacov. Ukončená bola v septembri 1889. Kostol bol vysvätený 17. septembra 1889.

Budova bola poškodená počas anglo-amerického bombardovania Sofie 10. januára 1944. Po skončení druhej svetovej vojny bola reštaurovaná v pôvodnom vzhľade.

V roku 1976 bol budove pridelený štatút kultúrnej pamiatky.

Charakteristika
---------------

Kostol je jednoloďová budova s jednou vežou, ktorá sa nachádza nad vchodom do budovy. Postavený bol v neorománskom slohu. Autorom projektu bol architekt Václav Krásný.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Dátum zapísania do zoznamu kultúrnych pamiatok: 21. mája 1976

Dôvod ochrany: architektonicko-staviteľská a umelecká hodnota budovy

Galéria
-------

* pohľad na kostol zo severovýchodupohľad na kostol zo severovýchodu
* pohľad na kostol z východupohľad na kostol z východu
* pohľad na západnú fasádu budovypohľad na západnú fasádu budovy
* pohľad na vchod do chrámupohľad na vchod do chrámu
* dobová fotografia kostola po bombardovaní Sofie v roku 1944dobová fotografia kostola po bombardovaní Sofie v roku 1944

Referencie
----------

1. 1 2 3 4 5 6 7 8 9 10   *За нас* [online]. esc1.org, [cit. 2023-05-12]. Dostupné online.
2. 1 2 3 4 5 6 7 8 9 10 11  KOLEKTÍV AUTOROV. Enciklopedija – sveštenite mesta na Bălgarija. Sofia : Bălgarska akademija na naukite – Naučnoinformacionen centăr „Bălgarska enciklopedija". 2022. 706 s. ISBN 9786191953271. S. 333. (po bulharsky)
3. 1 2 3 4 5 6 7   *Наследството на София* [online]. io.morphocode.com, [cit. 2022-10-04]. Dostupné online.
4. 1 2 3 4 5 6  STANISHEV, Georgi. Sofia – architectural guide. Berlin : DOM publishers. 2019. 320 s. ISBN 9783869226576. S. 138 – 139. (po anglicky)
5. 1 2 3 4 5 6 7   *София - Първа Евангелска Църква | Съюз на евангелските съборни църкви* [online]. sesc-bg.org, [cit. 2023-05-12]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Prvý evanjelický kostol (Sofia)**